Magyar Meteorológiai Társaság

**JEGYZŐKÖNYV**

közgyűlés, 2016. május 24. 14:00

ismételt közgyűlés 2016. május 24. 14:45

1024 Budapest, Kitaibel Pál u. 1. (Országos Meteorológiai Szolgálat, Díszterem)

A 14:00 órakor kezdődő évzáró közgyűlésen a megjelent tagok száma nem elérte a teljes tagság 50%+1 főt, így az határozatképtelen volt, de az Alapszabály értelmében a 30 perccel később összehívott közgyűlés a létszámtól függetlenül határozatképes, így először szakmai előadásra került sor.

A következő 35 percben Puskás János előadását „ A frontérzékenység és az élőlények” címmel hallgatta meg a tagság, majd Bartholy Juditra került a sor, aki beszámolt az IFMS 4. üléséről.

Az előadásokat követően került sor ismételten a közgyűlés összehívására. A megjelentek egyhangúan elfogadták jegyzőkönyvvezetőnek Fejes Edinát, jegyzőkönyv-hitelesítő személyeknek pedig Lakatos Mónika és Ihász István társakat.

A tagság egyhangúlag elfogadta a jegyzőkönyv vezetőt és a hietelesítőket.

**Napirendi pontok**

14.00 Megnyitó, határozatképesség megállapítása

14.05 PUSKÁS JÁNOS: Frontérzékenység és az élőlények

14.35 BARTHOLY JUDIT: Beszámoló az IFMS 4. üléséről

14.45 Az újra összehívott közgyűlés megnyitása, a jegyzőkönyvvezető és a

hitelesítők felkérése

A 2015. évi társasági díjak (Steiner Lajos Emlékérem, Hegyfoki Kabos

Emlékérem, Szakirodalmi Nívódíj, Berényi Dénes Emlékdíj, Róna Zsigmond Alapítvány kamatai) átadása

Közhasznúsági jelentés 2015-ről és a 2016. évi költségvetés

Főtitkári beszámoló

Az Ellenőrző Bizottság jelentése

Vita

Szavazás

A Meteorológiai Távérzékelési Szakosztály megalakulásának jóváhagyása

Egyebek

A Közgyűlés a napirendi pontokat egyhangúan elfogadta.

A 2015 évi társasági díjak átadása

Dunkel Zoltán dr. és Németh Ákos, a Társaság elnöke és főtitkára méltatta a díjazottakat és ünnepélyes keretek között átadták a díjaikat.

Steiner Lajos Emlékérem

Díjazott: dr. Puskás János

Hegyfoky Kabos Emlékérem

Díjazott: dr. Matyasovszky István

Berényi Dénes Emlékdíj

Díjazott: Bíróné dr. Kircsi Andrea

Szakirodalmi Nívódíj

Díjazottak: dr. Szunyogh István

Róna Zsigmond Alapítvány

Díjazott: Haszpra Tímea

Közhasznúsági jelentés 2015-ről és a 2016. évi költségvetés Főtitkári beszámoló

Az Ellenőrző Bizottság jelentése

Dunkel Zoltán elnök felkérte Németh Ákos főtitkárt, hogy a társaság pénzügyi helyzetét értékelje, tartsa meg a beszámolóját.

Németh Ákos informális összefoglalót tartott. Felsorolta, a tagok összetételét, jelenleg 519 tag van. A tagdíjak tekintetében eléggé hullámzó a fizetési fegyelem. A befizetett díj többek között fedezi az évi 4 Légkör meteorológiai folyóirat kiadását. Felsorolta a jogi tagokat (MTVA, OMSZ, GEOSZ-MH, Időkép, ICI, Hungarocontrol, NEFELA), melyek pénzzel támogatják a társaságot. Kiemelte, hogy a legnagyobb támogató az MTVA.

Ezt követően a Főtitkár az MMT szakmai tevékenységet taglalta. volt. A szakosztályok tevékenysége – 13 ülés, 37 előadás (3 angol nyelvű). Területi csoportok tevékenysége – 19 ülés, 27 előadás (4 angol nyelvű). Felsorolta januártól május végéig a kiemelt eseményeket.

A továbbiakban a pénzügyek kerültek előtérbe. Megjegyezte, hogy javult a fizetési fegyelem. 2016-ban az eddigi bruttó bevétel kevéssel meghaladta a 4 millió forintot, míg 2015- ben kevéssel 4 millió alatt maradt. Az idei Vándorgyűlés ingyenes lett a tagok számára, ettől függetlenül regisztrálni kell. Összességében elmondható, hogy az MMT pénzügyileg stabil.

Ezt követően a vagyoni helyzetről volt szó. A 2011 évi mélypontot követően emelkedő tendenciát mutattak a bevételek. Közel 8, 5 millió Ft van az MMT számláján, melyből 3, 5 millió Ft-t leköt majd az MMT. 2016 végére elérhetjük a 10 millió Ft bevételt.

- Földtudományi Civil Szervezetek ( FÖCIK)

tiltakozás oktatási intézmények megszűntetése ellen,

a földrajzi oktatás megszűntetése ellen,

- rendezvények – Földtudmányos Forgatag (november); Geonap (május)

- EMS (European Meteorology Society); 2018 évi EMS/ECAC rendezvény szervezése hazánkban

-Facebook oldal – 519 like / április 9-én lett meg az 500 like; hírek, események

-XXXVI. Vándorgyűlés augusztus 25-26. Az MMT tagok számára elengedik a regisztrációs díjat. Lehetőség van egy Kárpátaljai kirándulás megtételére.

Dunkel Zoltán megköszönte a beszámolót és megkérdezte a hallgatóságot, hogy van-e észrevétel, megjegyzés, kérdés, hozzászólás. Nem volt. Ezt követően felkérte Zemankovicsné dr. Hunkár Mártát, az ellenőrző bizottság elnökét a beszámoló megtartására.

Az ellenőrző bizottság elnöke elmondta, hogy május 9-én ellenőrizték a Társaság dokumentumait. aglétszám 522 fő. Az eddigi bevétel egyesületi tagdíj bevétel 1.8 millió Ft jogi tagdíj bevétel 1.9 millió Ft, magánszemély 324 ezer Ft. A reprezentációs keret külön adóval terhelt: 114 ezer FT; 317 ezer Ft. A 90. évfordulóra külföldi vendégeket is hívtak, ellátásukat az MMT állta. Az összes kiadás bevétel mérlege az ellenőrzés során 8.503.403 Ft volt. Az MMT szakmai tevékenységét megfelelőnek találta. Tudományos ismeretterjesztés a Földtudományos Forgatag során megfelelő volt és a gyermekrajz (2015) pályázat is sikeres volt.

A szakosztályok mindegyike tartott ülést és előadásokat. A rendezvények a honlapon nyomon követhetők voltak. Kéréssel fordult a szakosztályok felé, mely szerint az előadásokat küldjék be az MMT titkárságára. Az ellenőrző bizottság a 2016-os pénzügyi keretet jóváhagyta és a Vándorgyűlés tekintetében is egyöntetű volt az álláspont. Felvetődött, hogy a vagyont támogatási rendszerre kellene használni. Erre bizottság jött létre, de döntés még nem született.

Dunkel Zoltán megköszönte Zemankovicsné dr. Hunkár Mártának a beszámolót.

A közgyűlés egyhangúlag elfogadta a beszámolót.

Szavazás az EFMS tagdíjról

Dunkel Zoltán felvetette, hogy támogassuk-e az EFMS-t az MMT tagdíj bevételek 1%-val. Többen hozzászóltak a felvetéshez.

Major György: Ajánljuk fel mert később még jól jöhet az MMT-nek, hogy fizetünk.

Hunkár Márta: Ha támogatjuk őket, nyújtanak-e viszont támogatást. Ha nem akkor egy embert mindig delegáljunk az ülésekre, akinek mi fizetjük az ellátását.

Dunkel Zoltán: Az EMS a konferencia szervezést vette át. Az EFMS ambicionálja, hogy mentori szinten jelenjenek meg EMS konferencián, héttérben egy profi titkárságot akarnak létrehozni. Megjegyezte, hogy úgy tűnik Mintha az EMS ellenlábasa lenne IFMS, ezért a nagy nemzetek nem is támogatják.

Lakatos M.: Éves tagdíj lenne?

Hunkár Márta: Mit csinál a szervezet tulajdonképpen?

Dunkel Zoltán: A meteorológiai társaságokat világszinten összefogja.

Dunkel Zoltán: Egyetért-e a társaság azzal, hogy támogassuk az EFMS-t? 5 tartózkodás mellett a társaság elfogadta, hogy támogassuk az EFMST.

Dunkel Zoltán: Ki támogatja, hogy a bruttó tagdíj összeg 1%-t? 4 tartózkodás mellett a tagság elfogadta.

A METEOROLÓGIAI TÁVÉRZÉKELÉSI SZAKOSZTÁLY MEGALAKULÁSÁNAK JÓVÁHAGYÁSA.

Putsay Mária bejelentette, hogy 2015 május 5-én ideiglenesen megalakult a szakosztály és eddig 3 előadást tartottak: Putsay Mária, Dombai Ferenc, Steibl Roland. Szavazás volt ez elnök személyéről. A szavazás során egyhangúlag elfogadták Putsay Mária jelölését. Titkárnak Kolláth Kornél, Dombai Ferenc személye vetődött fel. A szavazás során 20:3 arányban Kolláth Kornél nyert.

A tagság egyhangúlag elfogadta szakosztály létrehozását.

EGYEBEK

Tagfelvételi kérelem. Hoffmann Lillát jelölték, a tagság egyhangúlag elfogadta.

Dunkel Zoltán felhívja a figyelmet arra, hogy a Vándorgyűlésre jelentkezni és regisztrálni kell.

|  |  |  |
| --- | --- | --- |
|  |  |  |
| Dunkel Zoltán dr.  elnök |  | Fejes Edina  jegyzőkönyvvezető |
|  |  |  |
| Lakatos Mónika  jegyzőkönyv-hitelesítő |  | Ihász István  jegyzőkönyv-hitelesítő |

Melléklet: jelenlévők névsora